CELEX: 52021PC0313
Language: bg
Date: 2021-06-18
Title: Предложение за РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА за изменение на Регламент (ЕС) 2019/216 на Европейския парламент и на Съвета по отношение на тарифната квота на Съюза за висококачествено говеждо месо от Парагвай

ЕВРОПЕЙСКА КОМИСИЯ
            Брюксел, 18.6.2021
            COM(2021) 313 final
            2021/0146(COD)
            Предложение за
            РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА 
            за изменение на Регламент (ЕС) 2019/216 на Европейския парламент и на Съвета по отношение на тарифната квота на Съюза за висококачествено говеждо месо от Парагвай 
            
               
         
         
            
               ОБЯСНИТЕЛЕН МЕМОРАНДУМ
            
            
               1.КОНТЕКСТ НА ПРЕДЛОЖЕНИЕТО
            
            
               •Основания и цели на предложението
            
            
               На 29 март 2017 г. правителството на Обединеното кралство уведоми Европейския съвет за намерението на Обединеното кралство да се оттегли от Европейския съюз (ЕС). На 1 февруари 2020 г. Обединеното кралство стана „трета държава“. От 1 януари 2021 г., след края на преходния период, общата търговска политика на Европейския съюз вече не се прилага за Обединеното кралство.
            
            
               Решението на Обединеното кралство да се оттегли от ЕС породи необходимостта от „разпределяне“ на количествените ангажименти, съдържащи се в списъка на ЕС-28 в рамките на СТО за 143 тарифни квоти (ТК), прилагани от ЕС в рамките на СТО за селскостопански, рибни и промишлени стоки. ЕС постави началото на този процес в Женева през октомври 2018 г. Целта на такъв подход бе да се запази напълно съществуващият обем на всяка ТК в бъдеще, но да се раздели на две отделни митнически територии: ЕС-27 и Обединеното кралство.
            
            
               Парагвай разполага с тарифна квота от 1 000 тона за висококачествено говеждо месо (с пореден номер 094455), която не е включена в списъка на ЕС в рамките на СТО. Тази ТК е била погрешно включена в процедурата по разпределяне, с което е била намалена на 711 тона от страна на ЕС-27, без при това да е бил отворен съответен обем от страна на Обединеното кралство. 
            
            
               Това означава, че считано от 1 януари 2021 г. достъпът на Парагвай до пазара бе намален от 1 000 на 711 тона.
            
            
               С настоящия регламент за изменение се цели да се възстанови коректният обем за ЕС-27 (1 000 тона) за ТК 094455.
            
            
            
               •Съгласуваност с действащите разпоредби в тази област на политиката
            
            
               
                  Тази инициатива е в съответствие с текущите действия на ЕС за надлежно проучване на последиците от оттеглянето на Обединеното кралство от ЕС.
               
            
            
               •Съгласуваност с други политики на Съюза
            
            
               
                  Както по-горе.
               
            
            
               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ
            
            
               •Правно основание
            
            
               
                  Член 207, параграф 2 от Договора за функционирането на Европейския съюз (ДФЕС).
               
            
            
               •Субсидиарност (при неизключителна компетентност) 
            
            
               
                  Общата търговска политика е от изключителната компетентност на Съюза.
               
            
            
               •Пропорционалност
            
         
         
            
               
                  Предвидената мярка е единственият начин за постигане на желания резултат.
               
            
            
               •Избор на инструмент
            
            
               
                  Първоначалната разпоредба бе въведена с регламент на Европейския парламент и на Съвета. Поради това за изменението му е необходим друг регламент на Европейския парламент и на Съвета.
               
            
            
               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОЦЕНКИТЕ НА ВЪЗДЕЙСТВИЕТО
            
            
               •Последващи оценки/проверки за пригодност на действащото законодателство
            
            
               
                  Не се прилага.
               
            
            
               •Консултации със заинтересованите страни
            
            
               
                  Не се прилага.
               
            
            
               •Събиране и използване на експертни становища
            
            
               
                  Не се прилага.
               
            
            
               •Оценка на въздействието
            
            
               
                  Не се прилага.
               
            
            
               •Пригодност и опростяване на законодателството
            
            
               
                  Не се прилага.
               
            
            
               •Основни права
            
            
               
                  Предложението няма отражение върху основните права. 
               
            
            
               4.ОТРАЖЕНИЕ ВЪРХУ БЮДЖЕТА
            
            
               
                  Не се прилага.
               
            
            
               5.ДРУГИ ЕЛЕМЕНТИ
            
            
               •Планове за изпълнение и механизми за мониторинг, оценка и докладване
            
         
         
            
               
                  Не се прилага.
               
            
            
               •Обяснителни документи (за директивите)
            
            
               
                  Не се прилага.
               
            
            
               •Подробно разяснение на отделните разпоредби на предложението
            
            
               
                  С член 1 се изменя Регламент (ЕС) 2019/216 на Европейския парламент и на Съвета, за да се предотврати разпределянето на тарифна квота с пореден номер 094455.
               
               
                  В член 2 се предвижда регламентът да влезе в сила седем дни след публикуването му в Официален вестник на Европейския съюз.
               
            
            
               2021/0146 (COD)
            
            
               Предложение за
            
            
               РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА
            
            
               за изменение на Регламент (ЕС) 2019/216 на Европейския парламент и на Съвета по отношение на тарифната квота на Съюза за висококачествено говеждо месо от Парагвай 
               
            
               ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
            
            
               като взеха предвид Договора за функционирането на Европейския съюз, и по-специално член 207, параграф 2 от него,
            
            
               като взеха предвид предложението на Европейската комисия,
            
            
               след предаване на проекта на законодателния акт на националните парламенти,
            
            
               в съответствие с обикновената законодателна процедура,
            
            
               като имат предвид, че:
            
            
               (1)След оттеглянето на Обединеното кралство от Съюза Съюзът и Обединеното кралство уведомиха останалите членове на Световната търговска организация (СТО), че настоящото им ниво на достъп до пазара ще бъде запазено, но ще бъде разпределено съответно между Съюза и Обединеното кралство. Методиката за това разпределяне, както и новите обеми за ЕС-27, са определени в Регламент (ЕС) 2019/216 на Европейския парламент и на Съвета
                  1
               .
            
            
               (2)Тарифните квоти на Съюза, които не са част от списъка на отстъпките и задълженията на Съюза, не следва да се разпределят.
            
            
               (3)С Регламент (ЕО) № 1149/2002 на Съвета
                  2
                се открива тарифна квота за внос на 1 000 тона висококачествено прясно, охладено или замразено говеждо месо. Въпреки че не е част от списъка на Съюза в рамките на СТО, тази тарифна квота е неправилно разпределена с Регламент (ЕС) 2019/216, като по този начин обемът ѝ се намалява, считано от 1 януари 2021 г. Поради това първоначалният обем на тази тарифна квота следва да бъде възстановен.
            
            
               (4)Поради това Регламент (ЕС) 2019/216 следва да бъде съответно изменен,
            
         
         
            
               ПРИЕХА НАСТОЯЩИЯ РЕГЛАМЕНТ:
            
            
               Член 1
            
            
               В част А от приложението към Регламент (ЕС) 2019/216 се заличава редът, отнасящ се до пореден номер 094455 (Висококачествени меса от животни от рода на едрия рогат добитък, пресни, охладени или замразени, от Парагвай).
            
            
               Член 2
            
            
               Настоящият регламент влиза в сила на седмия ден след деня на публикуването му в Официален вестник на Европейския съюз.
            
            
               Настоящият регламент е задължителен в своята цялост и се прилага пряко във всички държави членки.
            
            
               Съставено в Брюксел на […] година.
            
            
               
                  За Европейския парламент
                        За Съвета
               
               
                  Председател
                        Председател
               
            
         
         
            
                  
                     (1)
                  
                        Регламент (ЕС) 2019/216 на Европейския парламент и на Съвета от 30 януари 2019 г. за пропорционално разпределяне на тарифните квоти, включени в списъка на Съюза в рамките на СТО, след оттеглянето на Обединеното кралство от Съюза, и за изменение на Регламент (ЕО) № 32/2000 на Съвета (ОВ L 38, 8.2.2019 г., стр. 1).
               
               
                  
                     (2)
                  
                        Регламент (ЕО) № 1149/2002 на Съвета от 27 юни 2002 г. относно откриване на самостоятелна квота за внос на висококачествено говеждо и телешко месо (ОВ L 170, 29.6.2002 г., стр. 13).